Troésième parsonne du singulier

El Troésième parsonne du singulier ch'est un pronom sudjé.

## Pronoms définis

In picard, in treuve pour l' troésième parsonne du singulier, chés pronoms définis :

:: ***i , il , ale , al , a ,***

et pi chés pronoms indéfinis :

:: ***o , in , os , on***

pèr egzimpes =  

## i , il
Pour ch' pronom masculin
::i cante, il est ( *il* aveuc éne voéyèle )

## ale , al , a
Pour ch' pronom feuminin
::ale cante , a cante , al est ( *al* aveuc éne voéyèle )

## Pronoms indéfinis

; pronoms invariabes
Chés pronoms indéfinis masculin singulier invariables = ***o , in , os , on***  - 

mais in o itou = ***parsonne , eutrui , quiconque*** (masculin singulier) et pi ***rin , eute cose , quèque cose.***  (neute singulier)

* parsonne est grand.
* parsonne a intré.
* quiconque est vu, i sra puni.
* Rin n'est vrai.
* Quèque cose o tcheu / Quèque cose a kère.

; pronoms variabes
il y o itou des pronoms indéfinis variabes ( ***autchin , certain , chatchin , nul , un , l'un , quèqu'un , l'eute , un eute , tel , tout*** ) .

* Autchin n'a pérlé.
* Tout est perdu.
* Certains l'disétte
* Telle qui rit verdi bréro diminche.
* Un eute est vnu.
* Unne eute est vnue.
* Nul n'l'o vu.
* Quèqu'unnes cant'ront.

## o , oz
In uze ***oz*** édvant eune voéyèle pou el liaison.

;o
* Dains la vie, o s'voét, pis o s'dévoét ! ( Marie-Madeleine Duquef, Amassoér, (2016) )
* Quante o n'veut point comprénne... ( Ch'Dur et pi Ch'Mo, Jacques Dulphy ,  liméro 344, 5 ed sétimbe 2004,  Tome II, p 154, Ch'Lanchron (2008) ) 
* O nin parle coér din ch'poéyi dpu dz'énées... ( Serge Pecquet, Quasimodo, ch'est mi ! (octobe 2003) in Ébroussures , éditeu Picardisants du Ponthieu et du Vimeu, Advile, 2007 )
;oz
* O-z-o bien l'teimps d'moérir ! ( Marie-Madeleine Duquef, Amassoér, (2016) )
* Quante oz est in colère, o n'sait pu ch'qu'o dit et pi o n'sait pu ch'qu'o foait. ( Ch'Dur et pi Ch'Mo, Jacques Dulphy , ch' Courrier picard 28/10/2018 )

## in

* In n-in minjreot su l'tiète d'un tinieus ! ( Alain Dawson, amon Assimil, Le picard de poche, (2003) )
* In vot byin quant in a bu, més in vot pou quant in a so ! ( Alain Dawson, Le picard de poche, (2003) p 133 )
* In n'met pas del freine dins un sac à carbon. ( Bernard Baralle (2008)  ).
* In n'est foque brousé qu'par un noirt pot ! ( Alain Dawson, Pale-me in « chti » (2009)  p 25 )

## on
* on n'pèw pon sonner et aller à l'procession. ( Fernand Carton, *Expression et dictons du Nord-Pas-de-Calais*,  (2015) )
* on est séraï comme eds érings in cake. ( Alain Dawson, Le « Chimi » de poche (2004) p 103 )

In Bergike, in écrit souvint ***on*** :
* on rpreneot l'habitude des lampes et on ralleumeot les prussiennes ( Fin d'karmesse, in M'n Accordèïeon (1963) Géo Libbrecht )
* Ah ch'est cha qu'on n'veot pus d' glaines dins les allées d'la Reine. ( Serge Tranchant, Tournai: expressions tournaisiennes, 13/10/2012 liméro 194 )

## os

* Quant os vo à makrie, feut aler à l'brérie ! ( Alain Dawson, Le picard de poche, (2003) p 142 )
* os n-in minjroét su l'tète d'un tinieus ! ( Alain Dawson, Le picard de poche, (2003) p 140 )

## vers eune écrivure estandarte
Din el langue picarde, i n'y o poin d' «*ortougrafe*» et pi chatchun put écrire à s' mode mais i faut essayer d' aler vers eune écrivure estandarte du picard ( si possibe ? ).

i feut miu warder ***os*** pour ch' pleurièl =  **os avons** , **os avez** , ...

## Vir
* Fernand Carton, *Expression et dictons du Nord-Pas-de-Calais*, Christine Bonneton éd. ,  EAN : 978-2-86253-651-4 , (2015)
* Alain Dawson amon Assimil (  Le picard de poche (2003) , Le « Chimi » de poche (2004) pi Pale-me in « chti » (2009) )

## Notes pi référinches